b'\n_START_ARTICLE_\nVitelij\xc3\xa4rvi (pohjoinen)\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 5,1 hehtaaria, se on 800 metri\xc3\xa4 pitk\xc3\xa4 ja 100 metri\xc3\xa4 leve\xc3\xa4. Se sijaitsee pitk\xc3\xa4ss\xc3\xa4 laaksossa yhdess\xc3\xa4 Yl\xc3\xa4-Vitelin kanssa, joka on siihen yhteydess\xc3\xa4 salmen kautta. J\xc3\xa4rvell\xc3\xa4 on kartan mukaan yksi saari, joka sijaitsee sen kaakkoisp\xc3\xa4\xc3\xa4ss\xc3\xa4 ja on halkaisijaltaan yli 50 metri\xc3\xa4. J\xc3\xa4rven rantaviivan pituus on 2,1 kilometri\xc3\xa4 ja se on autio. J\xc3\xa4rvelle tulee kaksi tiet\xc3\xa4 Vitelist\xc3\xa4, josta toinen ylitt\xc3\xa4\xc3\xa4 j\xc3\xa4rven salmen kohdalla.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) Venehjoen valuma-alueeseen (35.74), jonka Taipaleenjoen aluelaosan alueeseen (35.743) j\xc3\xa4rvi kuuluu. J\xc3\xa4rven vedenpinnan korkeus on 151,7 metri\xc3\xa4 mpy ja sill\xc3\xa4 on sama vedenpinnan korkeus kuin Yl\xc3\xa4-Vitelill\xc3\xa4. Siihen on johdettu kaksi mets\xc3\xa4ojaa ja sen laskuoja laskee kaakossa sijaitsevaa toiseen Vitelij\xc3\xa4rveen. Vesireitti jatkaa Vitelij\xc3\xa4rvenojaa my\xc3\xb6ten Iso-Miekkaan ja sitten S\xc3\xa4\xc3\xa4ksj\xc3\xa4rveen.\n_START_SECTION_\nHistoriaa\n_START_PARAGRAPH_\nVuoden 1957 peruskartassa sen etel\xc3\xa4puolella sijaitsi kolme ja pohjoispuolella yksi maatila, joiden peltoja oli raivattu j\xc3\xa4rven l\xc3\xa4helle. Vitelij\xc3\xa4rvenoja oli tuolloin nimelt\xc3\xa4\xc3\xa4n Nuijanoja.'